Απόφαση της Επιτροπής

της 15ης Δεκεμβρίου 2003

για την έγκριση προγραμμάτων με στόχο την απόκτηση του καθεστώτος των εγκεκριμένων ζωνών και των εγκεκριμένων εκμεταλλεύσεων σε μη εγκεκριμένες ζώνες όσον αφορά την ιογενή αιμορραγική σηψαιμία (ΙΑΣ) και τη λοιμώδη αιματοποιητική νέκρωση (ΛΑΝ) στα ψάρια, και για την τροποποίηση των παραρτημάτων Ι και ΙΙ της απόφασης 2003/634/EΚ

[κοινοποιηθείσα υπό τον αριθμό Ε(2003) 4727]

(Κείμενο που παρουσιάζει ενδιαφέρον για τον ΕΟΧ)

(2003/904/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας(1), και ιδίως το άρθρο 10 παράγραφοι 2 και 3,

Εκτιμώντας τα ακόλουθα:

(1) Η απόφαση 2003/634/EΚ της Επιτροπής(2) εγκρίνει και απαριθμεί τα προγράμματα που υπέβαλαν τα διάφορα κράτη μέλη. Τα προγράμματα σχεδιάζονται κατά τρόπο που δίνει τη δυνατότητα στα κράτη μέλη να κινήσουν μεταγενέστερα τις διαδικασίες ώστε μια ζώνη ή μια εκμετάλλευση που βρίσκεται σε μη εγκεκριμένη ζώνη να αποκτήσει το καθεστώς της εγκεκριμένης ζώνης ή της εγκεκριμένης εκμετάλλευσης σε μη εγκεκριμένη ζώνη, σε σχέση με μία ή περισσότερες από τις νόσους των ψαριών της ιογενούς αιμορραγικής σηψαιμίας (ΙΑΣ) και της λοιμώδους αιματοποιητικής νέκρωσης (ΛΑΝ).

(2) Με την επιστολή της, της 5ης Σεπτεμβρίου 2002, η Ιταλία υπέβαλε προς έγκριση το πρόγραμμα που θα εφαρμοστεί στην εκμετάλλευση "Incubattoio ittico de valle" στην περιοχή του Πιεμόντε. Κατά την ημερομηνία υποβολής της αίτησης η εκμετάλλευση βρισκόταν υπό επιτήρηση από τον Ιανουάριο 2000. Ωστόσο, είχαν εισαχθεί ψάρια από εκμεταλλεύσεις οι οποίες, κατά τη στιγμή της εισαγωγής, δεν είχαν λάβει έγκριση βάσει του άρθρου 5 ή του άρθρου 6 της οδηγίας 91/67/ΕΟΚ.

(3) Η αίτηση που υποβλήθηκε κρίνεται ότι είναι σύμφωνη με το άρθρο 10 της οδηγίας 91/67/ΕΟΚ και, ως εκ τούτου, πρέπει να εγκριθεί και, κατά συνέπεια, το παράρτημα ΙΙ της απόφασης 2003/634/EΚ να τροποποιηθεί αναλόγως. Λόγω της εισαγωγής ψαριών από μη εγκεκριμένες περιοχές, το πρόγραμμα θα πρέπει να εφαρμοστεί για τέσσερα έτη από την ημερομηνία έγκρισής του.

(4) Η Φινλανδία, με επιστολή της στις 20 Οκτωβρίου 2003, ζήτησε να τροποποιηθεί το πρόγραμμα που περιλαμβάνεται στο παράρτημα I, σημείο 6.2 της απόφασης 2003/634/ΕΚ. Λόγω επιδημικής έκρηξης της ΙΑΣ στην ιριδίζουσα πέστροφα στη δυτική ακτή της Φινλανδίας, οι αρχές αποφάσισαν να εφαρμόσουν μέτρα εξάλειψης της νόσου στη νέα αυτή περιοχή, παρόμοια με τα μέτρα που εφαρμόστηκαν στις περιοχές που περιγράφονται στο παράρτημα Ι σημείο 6.2 της απόφασης 2003/634/EΚ. Θα πρέπει συνεπώς να εγκριθεί η τροποποίηση του προγράμματος.

(5) Ορισμένα από τα προγράμματα που εγκρίθηκαν βάσει της απόφασης 2003/634/EΚ σε σχέση με τη Γαλλία και τη Γερμανία έχουν ολοκληρωθεί. Οι περιοχές έχουν αποκτήσει εγκεκριμένο καθεστώς και συμπεριληφθεί στο παράρτημα Ι της απόφασης 2002/308/EΚ της Επιτροπής(3). Οι περιοχές αυτές θα πρέπει συνεπώς να διαγραφούν από το παράρτημα Ι της απόφασης 2003/634/EΚ.

(6) Συνεπώς, η απόφαση 2003/634/ΕΚ θα πρέπει να τροποποιηθεί αναλόγως.

(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Εγκρίνονται οι τροποποιήσεις στο πρόγραμμα που υπέβαλε η Φινλανδία βάσει του άρθρου 10 παράγραφος 1 της οδηγίας 91/67/ΕΟΚ με σκοπό την απόκτηση του καθεστώτος της εγκεκριμένης ζώνης ως προς μία ή περισσότερες από τις νόσους της ιογενούς αιμορραγικής σηψαιμίας (ΙΑΣ) και της λοιμώδους αιματοποιητικής νέκρωσης (ΛΑΝ), οι οποίες προσβάλλουν τα ψάρια.

2. Εγκρίνονται τα προγράμματα τα οποία υπέβαλε η Ιταλία βάσει του άρθρου 10 παράγραφος 1 της οδηγίας 91/67/ΕΟΚ με σκοπό την απόκτηση του καθεστώτος της εγκεκριμένης εκμετάλλευσης σε μη εγκεκριμένη ζώνη ως προς μία ή περισσότερες από τις νόσους της ΙΑΣ και της ΛΑΝ, οι οποίες προσβάλλουν τα ψάρια.

Άρθρο 2

Η απόφαση 2003/634/ΕΚ τροποποιείται ως εξής:

1. Το παράρτημα Ι αντικαθίσταται από το κείμενο του παραρτήματος Ι της παρούσας απόφασης.

2. Το παράρτημα ΙΙ αντικαθίσταται από το κείμενο του παραρτήματος ΙΙ της παρούσας απόφασης.

Άρθρο 3

Τα ενδιαφερόμενα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με τα εγκεκριμένα προγράμματα.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 15 Δεκεμβρίου 2003.

Για την Επιτροπή

David Byrne

Μέλος της Επιτροπής

(1) ΕΕ L 46 της 19.2.1991, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003 σ. 1).

(2) ΕΕ L 220 της 3.9.2003, σ. 8.

(3) ΕΕ L 106 της 23.4.2002, σ. 28· απόφαση όπως τροποποιήθηκε τελευταία από την απόφαση 2003/839/EΚ (ΕΕ L 319 της 4.12.2003, σ. 21).

ΠΑΡΑΡΤΗΜΑ I

"ΠΑΡΑΡΤΗΜΑ I

Προγράμματα που υποβλήθηκαν με σκοπό την απόκτηση του καθεστώτος της εγκεκριμένης ζώνης σε σχέση με μια ή περισσότερες από τις νόσους των ψαριών ΙΑΣ και ΛΑΝ

1. ΔΑΝΙΑ

Τα προγράμματα που υπέβαλε η Δανία στις 22 Μαΐου 1995 και τα οποία καλύπτουν:

- τη λεκάνη απορροής FISKEBÆK Å

- Όλα τα τμήματα της ΓΙΟΥΤΛΑΝΔΗΣ νότια και δυτικά των λεκανών απορροής Storaen, Karup å, Gudenåen and Grejs å

- Την περιοχή του συνόλου ΤΩΝ ΔΑΝΙΚΩΝ ΝΗΣΩΝ

2. ΓΕΡΜΑΝΙΑ

Τα προγράμματα που υπέβαλε η Γερμανία στις 25 Φεβρουαρίου 1999 και τα οποία καλύπτουν:

- Μια ζώνη στην περιοχή της λεκάνης απορροής "OBERN NAGOLD"

3. ΙΣΠΑΝΙΑ

Το πρόγραμμα που υπέβαλε η Ισπανία την 1η Αυγούστου 2002 και το οποίο καλύπτει:

- ΤΗΝ ΑΥΤΟΝΟΜΗ ΚΟΙΝΟΤΗΤΑ ΤΗΣ LA RIOJA

4. ΓΑΛΛΙΑ

5. ΙΤΑΛΙΑ

5.1. Το πρόγραμμα που υπέβαλε η Ιταλία για την αυτόνομη επαρχία του BOLZANO στις 6 Οκτωβρίου 2001, όπως τροποποιήθηκε με την επιστολή της, της 27ης Μαρτίου 2003, και το οποίο καλύπτει:

ZONA PROVINCIA DI BOLZANO

- Η ζώνη περιλαμβάνει όλες τις περιοχές της λεκάνης απορροής στην επαρχία του Bolzano

Η ζώνη περιλαμβάνει το άνω τμήμα της ζώνης ZONA VAL DELL'ADIGE - δηλαδή, τις περιοχές της λεκάνης απορροής του ποταμού Adige από τις πηγές του στην επαρχία του Bolzano έως τα σύνορα με την επαρχία του Trento

(Σημείωση:

Το υπόλοιπο κάτω τμήμα της ζώνης ZONA VAL DELL'ADIGE περιλαμβάνεται στο εγκεκριμένο πρόγραμμα της αυτόνομης επαρχίας του Trento. Τα άνω και κάτω τμήματα αυτής της ζώνης πρέπει να θεωρούνται μία επιδημιολογική μονάδα)

5.2. Τα προγράμματα που υπέβαλε η Ιταλία για την αυτόνομη επαρχία του TRENTO στις 23 Δεκεμβρίου 1996 και στις 14 Ιουλίου 1997 και τα οποία καλύπτουν:

ZONA VAL DI SOLE E DI NON

- Η περιοχή της λεκάνης απορροής από την πηγή του ποταμού Noce μέχρι το φράγμα του S.Giustina

ZONA VAL DELL'ADIGE - κάτω τμήμα

- Οι περιοχές της λεκάνης απορροής του ποταμού Adige και οι πηγές του που βρίσκονται εντός του εδάφους της αυτόνομης επαρχίας του Trento, από τα σύνορα με την επαρχία του Bolzano έως το φράγμα του Ala (υδροηλεκτρικός σταθμός παραγωγής ενέργειας)

(Σημείωση:

Το άνω τμήμα της ζώνης ZONA VAL DELL'ADIGE περιλαμβάνεται στο εγκεκριμένο πρόγραμμα της επαρχίας του Bolzano. Τα άνω και κάτω τμήματα αυτής της ζώνης πρέπει να θεωρούνται μία επιδημιολογική μονάδα)

ZONA TORRENTE ARNÒ

- Η περιοχή της λεκάνης απορροής από την πηγή του χειμάρρου Arnò μέχρι τα κατάντη φράγματα που βρίσκονται πριν από την εκβολή του χειμάρρου Arnò στον ποταμό Sarca

ZONA VAL BANALE

- Η περιοχή της λεκάνης απορροής από την πηγή του ποταμού Ambies μέχρι το φράγμα ενός υδροηλεκτρικού σταθμού παραγωγής ενέργειας

ZONA VARONE

- Η περιοχή της λεκάνης απορροής από την πηγή του ποταμού Magnone μέχρι τον καταρράκτη

ZONA ALTO E BASSO CHIESE

- Η περιοχή της λεκάνης απορροής του ποταμού Chiese από την πηγή έως το φράγμα του Condino, εκτός από τις λεκάνες απορροής των χειμάρρων Adanà και Palvico

ZONA TORRENTE PALVICO

- Η περιοχή της λεκάνης απορροής του χειμάρρου Palvico έως ένα φράγμα που έχει κατασκευαστεί από σκυρόδεμα και πέτρες

5.3. Το πρόγραμμα που υπέβαλε η Ιταλία για την περιφέρεια VENETO στις 21 Φεβρουαρίου 2001 και το οποίο καλύπτει:

ZONA TORRENTE ASTICO

- Η περιοχή της λεκάνης απορροής του ποταμού Astico, από τις πηγές του (στην αυτόνομη επαρχία του Trento και στην επαρχία της Vicenza, περιφέρεια Veneto) έως το φράγμα που βρίσκεται κοντά στη γέφυρα Pedescala στην επαρχία της Vicenza

Το τμήμα κατάντη του ποταμού Astico, μεταξύ του φράγματος που βρίσκεται κοντά στη γέφυρα Pedescala και του φράγματος Pria Maglio, θεωρείται ενδιάμεση ζώνη

5.4. Το πρόγραμμα που υπέβαλε η Ιταλία για την περιφέρεια της Ούμπρια στις 20 Φεβρουαρίου 2002 και το οποίο καλύπτει:

ZONA FOSSO DE MONTERIVOSO

Η λεκάνη απορροής υδάτων του ποταμού Monterivoso από τις πηγές του έως τα αδιάβατα φράγματα κοντά στο Ferentillo

5.5. Το πρόγραμμα που υπέβαλε η Ιταλία για την περιφέρεια της Λομβαρδίας την 1η Φεβρουαρίου 2002 και το οποίο καλύπτει:

ZONA VAL BREMBANA

Η λεκάνη απορροής υδάτων του ποταμού Brembo από τις πηγές του έως το αδιάβατο φράγμα στην κοινότητα Ponte S. Pietro

6. ΦΙΝΛΑΝΔΙΑ

6.1. Το πρόγραμμα που υπέβαλε η Φινλανδία στις 29 Μαΐου 1995 και το οποίο καλύπτει:

- Όλες τις ηπειρωτικές και παράκτιες περιοχές της ΦΙΝΛΑΝΔΙΑΣ εκτός:

- από την επαρχία Åland

- την υπό περιορισμό περιοχή στην Pyhtää

- την υπό περιορισμό περιοχή που καλύπτει τους δήμους UUSIKAUPUNKI, PYHÄRANTA και RAUMA

6.2. Το πρόγραμμα που περιλαμβάνει ειδικά μέτρα εξάλειψης, το οποίο υπέβαλε η Φινλανδία στις 29 Μαΐου 1995, όπως τροποποιήθηκε με τις επιστολές της, της 27ης Μαρτίου 2002, της 4ης Ιουνίου 2002, της 12ης Μαρτίου 2003, της 12ης Ιουνίου 2003 και της 20ής Οκτωβρίου 2003, και το οποίο καλύπτει:

- Το σύνολο της ΕΠΑΡΧΙΑΣ ΤΗΣ ÅLAND

- Την υπό περιορισμό περιοχή στην PYHTÄÄ

- Την υπό περιορισμό περιοχή που καλύπτει τους δήμους UUSIKAUPUNKI, PYHARANTA και RAUMA"

ΠΑΡΑΡΤΗΜΑ II

"ΠΑΡΑΡΤΗΜΑ II

Προγράμματα που υποβλήθηκαν με στόχο την απόκτηση του καθεστώτος της εγκεκριμένης εκμετάλλευσης που βρίσκεται σε μη εγκεκριμένη ζώνη σε σχέση με μία ή περισσότερες από τις νόσους των ψαριών ΙΑΣ και ΛΑΝ

1. ΙΤΑΛΙΑ

1.1. Το πρόγραμμα που υπέβαλε η Ιταλία για την περιφέρεια: FRIULI VENEZIA GIULIA, επαρχία UDINE στις 2 Μαΐου 2000 και το οποίο καλύπτει:

Εκμεταλλεύσεις στην υδρογραφική λεκάνη του ποταμού Tagliamento:

- Azienda Vidotti Giulio snc, Sutrio

1.2. Το πρόγραμμα που υπέβαλε η Ιταλία για την περιφέρεια VENETO στις 5 Απριλίου 2002 και το οποιο καλύπτει:

Εκμεταλλεύσεις στην υδρογραφική λεκάνη του ποταμού Sile:

- Azienda Troticoltura S Cristina, Via Chiesa Vecchia 14 - Loc. S.Cristina di Quinto

1.3. Το πρόγραμμα που υπέβαλε η Ιταλία για την περιφέρεια ΠΙΕΜΟΝΤΕ στις 5 Σεπτεμβρίου 2002 και το οποίο καλύπτει:

Την εκμετάλλευση:

- Incubatoio ittico di valle - Loc Cascina Prelle - Traversella (TO)"